open-index/open-wikipedia-markdown huggingface dataset:
Nadja Tillerová

**Nadja Tillerová** (* 16. marec 1929, Viedeň, Rakúsko† 21. február 2023, Hamburg, Nemecko) bola rakúska herečka. Bola dcérou herca a režiséra Antona Tillera a speváčky Eriky Körnerovej.

V roku 1949 získala titul *Miss Rakúska*. Vyštudovala seminár Maxa Reinhardta a Universität für Musik und darstellende Kunst Wien a stala sa členkou divadla Theater in der Josefstadt.

Najväčší úspech jej priniesla titulná úloha vo filme Rolfa Thieleho *Das Mädchen Rosemarie*. Bola erotickým idolom päťdesiatych a šesťdesiatych rokov a uplatnila sa nielen v rakúskej a nemeckej kinematografii, ale aj vo Francúzsku, Taliansku a USA. Medzi jej hereckými partnermi boli Jean-Paul Belmondo, Jean Gabin, Jean Marais, Rod Steiger či Yul Brynner. Natočila 100 filmov a ešte vo veku 87 rokov vystupovala v divadle v Braunschweigu v muzikáli *My Fair Lady*.

Jej manželom bol od roku 1956 do jeho smrti v roku 2011 herec Walter Giller, mali dve deti. V roku 2006 získali spoločne cenu *Bambi*. Tiež jej bol udelený Čestný odznak Za vedu a umenie a Záslužný rad Spolkovej republiky Nemecko.

## Referencie


## Iné projekty

## Externé odkazy
* 
* 

## Zdroj

Kategória:Rakúske divadelné herečky
Kategória:Rakúske televízne herečky
Kategória:Rakúske filmové herečky
Kategória:Osobnosti z Viedne
Holý vrch (vrch vo Veporských vrchoch; 1000 m)

**Holý vrch** () je vrch vo Veporských vrchoch, krajinnom celku Slovenského rudohoria. Leží nad obcou Nemecká, približne  západne od Brezna.

## Poloha
Nachádza sa v severozápadnej časti Veporských vrchov, v geomorfologickom podcelku Čierťaž. Leží v Banskobystrickom kraji, na hranici okresov Brezno a Banská Bystrica a zasahuje na katastrálne územie obce Nemecká a Brusno. Najbližším sídlom je severozápadne situovaná obec Brusno, severne sa nachádza Nemecká a Predajná, východne Lopej, Podbrezová a Osrblie a juhozápadne Ľubietová a Strelníky.

## Opis
Holý vrch leží na severozápade Veporských vrchov, v rázsoche, vedúcej severozápadným smerom z Čierťaže () na vrch Rakytovec (). Východne sa nachádza vrch Hole (), (rovnomenný) Holý vrch (), Čierťaž () a Veľké Čelno (), južne Jeleňová (), Kolba (), Žliabky () a Brzáčka (), západne Vysoká (), Mukyňová () a Kopok () a severne Rakytovec (), Homôľka () a Babiná (). Oblasť patrí do povodia rieky Hron, kde vodu zo západných svahov odvádza Dielcový a Košariskový potok do Brusnianky, voda zo severných a východných častí odteká Kostolným potokom. Na vrchol nevedie značená turistická trasa. 

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s riedkou vegetáciou je možné pozorovať okolité vrchy Veporských vrchov, Nízke Tatry, Veľkú Fatru a Kremnické vrchy.

## Prístup
Na vrchol nevedie značená turistická značka, preto prístup je možný lesnými chodníkmi z Nemeckej a Brusna. Hrebeňom cez Čierťaž vedie  modro značený chodník z Predajnej do Sedla pod Hrbom.

## Referencie

## Pozri aj
* Veporské vrchy
* Čierťaž (geomorfologický podcelok) 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Brezno
Kategória:Vrchy v okrese Banská Bystrica
Kategória:Nemecká (okres Brezno)
Kategória:Brusno (obec)
Dušan Velič

Prof. Ing. **Dušan Velič**, DrSc. (* 15. október 1966, Žilina – † 31. júl 2023, Bratislava) bol slovenský vysokoškolský pedagóg, chemik a politik. Vo vláde Eduarda Hegera pôsobil ako štátny tajomník Ministerstva investícií, regionálneho rozvoja a informatizácie.

## Životopis
### Veda
Absolvoval Gymnázium Hliny v Žiline. V roku 1990 vyštudoval odbor fyzikálna chémia na Chemicko-technologickej fakulte Slovenskej vysokej školy technickej. V štúdiu pokračoval na Wayne State University v Detroite, kde získal doktorát. V Spojených štátoch žil šesť rokov. V rokoch 1997 až 1998 pôsobil v Nemecku, kde pracoval v tíme Gerharda Ertla, neskoršieho laureáta Nobelovu cenu za chémiu.

Od roku 1998 pracoval na Katedre fyzikálnej a teoretickej chémie Prírodovedeckej fakulty Univerzity Komenského v Bratislave. Pôsobil aj ako vedúci Laboratória hmotnostnej spektroskopie sekundárnych iónov v Medzinárodnom laserovom centre, ktoré zakladal.

Bol držiteľom viacerých vedeckých ocenení, zasadal v odborných združeniach a inštitútoch. V rokoch 2005-2006 bol predsedom Slovenskej chemickej spoločnosti.

### Politika
V roku 2020 neúspešne kandidoval do parlamentu za stranu ZA ĽUDÍ. Vo voľbách získal 1148 hlasov. 

14. apríla 2021 bol menovaný za štátneho tajomníka Ministerstva investícií, regionálneho rozvoja a informatizácie pod vedením ministerky Veroniky Remišovej. Vystriedal tak Vladímira Ledeckého, ktorý ako tajomník pôsobil počas vlády Igora Matoviča a na vlastnú žiadosť bol odvolaný. Velič bol štátnym tajomníkom až do vymenovania vlády Ľudovíta Ódora v máji 2023, kedy bol novou vládou odvolaný.

Na jeseň 2022 kandidoval na predsedu Bratislavského samosprávneho kraja ako kandidát za strany ZA ĽUDÍ, KDH a SME RODINA. Vo voľbách získal 8,08% hlasov, čím sa umiestnil za Ivanom Bošňákom, Jánom Mažgútom a víťazom volieb Jurajom Drobom.

Vo voľbách do Národnej rady v roku 2023 kandidoval za koalíciu OĽANO, ZA ĽUDÍ a Kresťanská únia na 145. mieste.

## Osobný život
Veličovou manželkou bola konzultantka na životné prostredie Annamarie Velič, mali spolu dve deti. Bol strýkom poslanca Andreja Stančíka.

31. júla 2023 zahynul pri dopravnej nehode v Bratislave.

## Referencie

Kategória:Slovenskí politici
Kategória:Politici ZA ĽUDÍ
Kategória:Slovenskí štátni tajomníci
Kategória:Slovenskí vysokoškolskí pedagógovia
Kategória:Slovenskí chemici
Kategória:Osobnosti zo Žiliny
Kategória:Absolventi Fakulty chemickej a potravinárskej technológie Slovenskej technickej univerzity v Bratislave
Kategória:Vyučujúci na Prírodovedeckej fakulte Univerzity Komenského v Bratislave
King Edward Point

**King Edward Point** (tiež známy ako **KEP**) je stála výskumná stanica British Antarctic Survey na ostrove Južná Georgia. Je hlavným mestom Britského zámorského územia Južná Georgia a Južné Sandwichove ostrovy. Nachádza sa v zálive Cumberland East Bay a v zátoke King Edward Cove na severovýchodnom pobreží ostrova Južná Georgia. Osada je podľa počtu obyvateľov najmenšie hlavné mesto na svete. Často sa chybne označuje ako hlavné mesto tohto Britského zámorského územia miesto Grytviken, čo je osada na začiatku spoločnej zátoky King Edward Cove, bývalá a aktuálne nepoužívaná veľrybárska stanica.

## História
Táto oblasť bola preskúmaná švédskou antarktickou expedíciou v rokoch 1901-04 pod vedením Otta Nordenskiölda. Pomenovaný bol okolo roku 1906 po kráľovi Spojeného kráľovstva Edwardovi VII. Od roku 1909 je King Edward Point sídlom britského richtára spravujúceho ostrov. V roku 1925 vláda Spojeného kráľovstva zriadila Discovery House, námorné laboratórium pre výskumy Discovery.

## Galéria

Súbor:King Edward Point (South Georgia).jpg|Juhovýchodný pohľad zo zálivu Cumberland East Bay
Súbor:Grytviken Panorama.jpg|Panoramatický obraz Grytvikenu


## Iné projekty

## Zdroj

Kategória:Južná Georgia a Južné Sandwichove ostrovy
New Balance

**New Balance Athletics, Inc.** (**NB**),  alebo jednoducho **New Balance**, je jedným z najväčších svetových výrobcov športovej obuvi a oblečenia. Nadnárodná spoločnosť so sídlom v Bostone v štáte Massachusetts bola založená v roku 1906 ako New Balance Arch Support Company.

New Balance si udržiava výrobné zastúpenie v Spojených štátoch, ako aj v Spojenom kráľovstve pre európsky trh, kde vyrába niektoré zo svojich obľúbených modelov. New Balance tvrdí, že odlíši svoje produkty technickými vlastnosťami, ako sú zmiešané gélové vložky a väčší výber veľkostí, najmä pre veľmi úzke alebo veľmi široké chodidlá. Spoločnosť je v súkromnom vlastníctve a v roku 2022 dosiahla tržby 5,3 miliardy USD.

## Sponzorstvo
New Balance vo futbale sponzoruje nasledujúce kluby:

#### Ázia
*  Brisbane Roar FC
*  FC Tokyo
*  Sagan Tosu
*  Al Sadd SC

#### Európa
* Lille OSC
*  Ebbsfleet United 
*  AFC Fylde
*  Harrogate Town
*  F.C. United of Manchester
*  Modena FC 2018
*  FC Porto
*  Adana Demirspor
*  Konyaspor
*  Dynamo Kyjev
*  Cardiff City 

#### Severná Amerika
*  Deportivo Toluca

#### Južná Amerika
*  Red Bull Bragantino

### Hráči
**Anglicko**
*  Bukayo Saka
*  Harvey Elliott
*  Raheem Sterling

**Senegal**
*  Sadio Mané

## Referencie

Kategória:Podniky v USA
Kategória:Atletická obuv
Kategória:Obuvnícke podniky
Kategória:Výrobcovia športového náčinia
Kategória:Podniky založené v 1906
František Plach

**František Plach** (* 8. marec 1992, Žilina) je slovenský profesionálny futbalista, ktorý hráva na poste brankára v poľskom klube Piast Gliwice.

## Klubová kariéra
Plach vyrastal v mládežníckom tíme MŠK Žilina. Pôsobil v B-tíme kde neodohral ani jeden zápas.

#### Hosťovanie v Pohroní
V januári 2015 bol Plach poslaný na hosťovanie do konca roka do druholigového FK Pohronie. Dňa 8. marca odohral svoj prvý zápas v klube proti ŠKF Sereď (prehra 1:3), bol to jeho prvý zápas v profesionálnej kariére. Na jar odohral dokopy 13 zápasov a zaznamenal tri čisté konta.

### FK Senica
V januári 2016 sa Plach pripojil k Senici. Zo začiatku zastával pozíciu dvojky pred Michalom Šullom. Za Senicu debutoval 2. apríla pri remíze 2:2 s Podbrezovou. V sezóne 2015/16 odohral v Senici tri zápasy.

Jednotkou v bránke sa stal v sezóne 2017/18 kedy na jeseň odohral všetkých 19 zápasov v lige.

### Piast Gliwice
V januári 2018 prestúpil Plach do poľského klubu Piast Gliwice. Na jar neodohral za klub žiaden zápas.

V klube debutoval 24. septembra pri víťazstve 3:1 nad Cracoviou. Postupne sa Plach prebojoval do základnej zostavy a stal sa jednotkou tímu. S Piastom sa stal víťazom Ekstraklasy, po prvýkrát v histórii klubu. Plach sa navyše stal najlepším brankárom sezóny v poľskej Ekstraklase.

Dňa 14. mája 2022 odohral proti tímu Termalica Nieciecza svoj jubilejný 100. zápas v poľskej Ekstraklase.

V decembri 2022 Plach predĺžil zmluvu s Piastom do leta 2026 s ročnou opciou.

## Reprezentačná kariéra
Plach bol od roku 2021 niekoľkokrát povolaný do slovenskej reprezentácie, no debut v reprezentácii zaznamenal až 29. marca 2022 v priateľskom zápase proti Fínsku (výhra 2:0). V zápase nastúpil ako náhradník, keď vystriedal na začiatku druhého polčasu Dominika Holeca.

## Štatistiky

### Klubové
*K 1. júlu 2023*

; Poznámky
: **<sup>1</sup>** Európska liga UEFA
: **<sup>2</sup>** Liga majstrov UEFA

### Medzinárodné
*K 1. augustu 2023*

## Úspechy hráca
**Piast Gliwice**

* Ekstraklasa: 2018/19

**Individuálne**

* Najlepší brankár sezóny Ekstraklasy: 2018/19

## Referencie

## Externé odkazy
*František Plach na transfermarkt.com

## Zdroj

Kategória:Slovenskí futbalisti
Kategória:Futbaloví brankári
Kategória:Hráči FK Pohronie
Kategória:Hráči FK Senica
Kategória:Hráči Piast Gliwice
Kategória:Hráči Ekstraklasy
Kategória:Osobnosti zo Žiliny
Nero Wolfe: 1. zväzok

**Nero Wolfe: I. zväzok**, je súbor troch samostatných detektívnych románov zo série Nero Wolfe od amerického spisovateľa Rexa Stouta.

## Romány
* Zlaté pavúky (preložil Milan Richter)
* Pred polnocou (preložila Zora Petkovová)
* Červená kazeta (preložila Elena Chmelová)

## Externé odkazy
*Rex Stout: Nero Wolfe: I. zväzok (Zlaté pavúky / Pred polnocou / Červená kazeta) - Databazeknih.cz

## Zdroj
*

Kategória:Detektívna literatúra
Kategória:Knihy USA
FC Swift Hesperange

**Football Club Swift Hesperange** je luxemburský profesionálny futbalový klub, ktorý sídli v meste Hesperange. Tím pôsobí v najvyššej luxemburskej klubovej súťaži National Division. Klub bol založený v roku 1916 a svoje domáce zápasy hrá na štadióne Stade Alphonse Theis.

## História klubu
Klub bol založený v roku 1916 pod názvom *FC Swift Hesperange*. Počas nemeckej okupácie v roku 1940 bol klub premenovaný na *FV Rot-Weiß Hesperingen* no po skončení 2. svetovej vojny sa vrátili k názvu FC Swift Hesperange.

V najvyššej luxemburskej súťaži (National Division) sa prvýkrát objavili v roku 1985. V roku 1990 sa klub stal víťazom luxemburského pohára. V roku 2023 sa prvýkrát v histórii stali majstrom Luxemburska a kvalifikovali sa do predkôl Ligy majstrov.

## Úspechy klubu

* **[[National Division]]** **(1x)**
** **Víťaz:** 2022/23
* **[[Luxemburský pohár]]** **(1x)**
** **Víťaz:** 1989/90

## Swift v európskych súťažiach

## Káder mužstva
**Súčasná zostava:**

 

## Externé odkazy
* Oficiálna stránka

## Zdroj

Kategória:Luxemburské futbalové kluby
Kategória:Futbalové kluby založené v 1916
FCI Levadia Tallinn

**FCI Levadia Tallinn** () je estónsky profesionálny futbalový klub, ktorý sídli v hlavnom meste Tallinn. Tím hrá v najvyššej estónskej klubovej súťaži Meistriliiga. Klub bol založený v roku 1998 v meste Maardu a v roku 2004 bol klub presťahovaný do hlavného mesta. Svoje domáce zápasy hráva na štadióne A. Le Coq Arena s kapacitou 14 336 miest.

## História klubu
Klub bol založený v roku 1998 a hneď v prvej sezóne klubu sa tím kvalifikoval do najvyššej estónskej súťaže. V roku 2004 sa Levadia presťahovala do Tallinnu. V roku 2017 sa Levadia zlúčila s tímom FC Infonet Tallinn, víťazom ligy v roku 2016, a vznikol tak súčasný názov klubu *Tallinna Football Club Infonet Levadia*.

Levadia sa desaťkrát stala majstrom Estónska, pričom prvý titul vyhrali hneď v prvej sezóne v najvyššej súťaži v roku 1999. Desaťkrát vyhrali aj estónsky pohár. V európskych súťažiach sa ešte klub nekvalifikoval do skupinovej fázy.

## Úspechy klubu

* **[[Meistriliiga]]** **(11x)**
** **Víťaz:** 1999, 2000, 2004, 2006, 2007, 2008, 2009, 2013, 2014, 2021, 2024
* **[[Esiliiga]]**
** **Víťaz:** 1998
* **[[Estónsky pohár]]** **(10x)**
** **Víťaz:** 1998–99, 1999–2000, 2003–04, 2004–05, 2006–07, 2009–10, 2011–12, 2013–14, 2017–18, 2020–21
* **[[Estónsky superpohár]]** **(8x)**
** **Víťaz:** 1999, 2000, 2001, 2010, 2013, 2015, 2018, 2022

## Levadia v európskych súťažiach

## Káder mužstva
**Súčasná zostava:**

 

## Externé odkazy
*Oficiálne stránky

## Zdroj

Kategória:Estónske futbalové kluby
Kategória:Futbalové kluby založené v 1998
Kategória:Šport v Tallinne
Revolut

**Revolut Group Holdings Ltd.**, pôsobiaca pod názvom **Revolut**, je britská nadnárodná neobanka, ktorá ponúka debetné karty, okamžité peer-to-peer platby, správu a zámenu valút, kryptomien a rôznych akcií. Založená bola v Londýne v roku 2015. Od roku 2018 ide o banku s európskou certifikáciou. Vo februári 2020 vyčíslil časopis Forbes jej hodnotu na 5,5 miliardy dolárov. Medzi najsilnejšie stránky banky patria okamžité platby, výber z akéhokoľvek bankomatu a rôzne ďalšie finančné služby.

## História
Pri práci v spoločnosti Credit Suisse sa Ukrajinec Vlad Jacenko stretol s britským finančníkom ruského pôvodu Nikolajom Storonským, ktorý mu v roku 2014 ponúkol, aby realizoval myšlienku multimenovej karty. Storonskij hľadal nielen vývojára, ale aj spoluzakladateľa projektu, ktorý by mal na starosti jeho technickú časť. Jacenko ponuku prijal a v roku 2015 založili projekt Revolut.

## Charakteristika
Revolut ponúka niekoľko služieb, ktoré sú alternatívou k iným bankám. Ide najmä o rýchle prevody a platby debetnými kartami. Účet sa dá spravovať iba cez mobilnú aplikáciu, keďže banka nedisponuje kamennými pobočkami; ide teda o tzv. neobanku. Štandardná verzia, v ktorej sa nachádza väčšina funkcií, nie je spoplatnená. Prémiové funkcie (prémiové typy kariet, väčšia správa detských účtov atď.) sú spoplatnené mesačne v rôznych balíčkoch – Ultra, Metal, Premium a Plus. 

Klient môže platiť debetnou kartou kdekoľvek na svete a čiastka mu bude strhnutá v danej mene; ak ňou nedisponuje, bude mu stiahnutá z hlavnej meny v najvýhodnejšom kurze. 

Revolut ponúka vedenie účtu v 25 menách vrátane eura. Ďalej tiež podporuje investovanie do širokého spektra kryptomien. Banka takisto podporuje platenie virtuálnymi kartami a aj platby mobilom pomocou Apple Pay a Google Pay. 

V roku 2021 mal Revolut takmer 28 miliónov používateľov.

## Referencie


## Iné projekty

## Externé odkazy
* 

## Zdroj

Kategória:Platobné systémy
Kategória:Finančné technológie
Brzáčka (vrch vo Veporských vrchoch)

**Brzáčka** () je vrch vo Veporských vrchoch, krajinnom celku Slovenského rudohoria. Leží nad obcou Brusno, približne  západne od Brezna.

## Poloha
Nachádza sa v severozápadnej časti Veporských vrchov, v geomorfologickom podcelku Čierťaž. Leží v Banskobystrickom kraji, v okrese Banská Bystrica a na katastrálnom území obce Brusno. Najbližším sídlom je severozápadne situovaná obec Brusno, severne sa nachádza Nemecká a Predajná, východne Lopej, Podbrezová a Osrblie a juhozápadne Ľubietová a Strelníky.

## Opis
Brzáčka leží na severozápade Veporských vrchov, v rázsoche, vedúcej západným smerom z Čierťaže (). Severne sa nachádza Holý vrch () a Rakytovec (), západne Mukyňová () a Vysoká (), južne Lósy (), Okrúhle (), Vepor (), Hrb () a Muráň () a východne Kolba (), Jeleňová (), Veľké Čelno (), Čierťaž () a Holý vrch (). Oblasť patrí do povodia rieky Hron, kde vodu z južných a západných svahov odvádza Brusnianka a zo severných jej prítok Dielcový potok. Na vrchol nevedie značená turistická trasa. 

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s riedkou vegetáciou je možné pozorovať okolité vrchy Veporských vrchov, Nízke Tatry, Veľkú Fatru a Kremnické vrchy.

## Prístup
Na vrchol nevedie značená turistická značka, preto prístup je možný lesnými chodníkmi z Brusna. Údolím Brusnianky vedie západným úpätím  žlto značený chodník z Brusna na Starý Majer a do Sedla pod Hrbom.

## Referencie

## Pozri aj
* Veporské vrchy
* Čierťaž (geomorfologický podcelok) 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Brusno (obec)
Henry George

**Henry George** (* 2. september 1839, Philadelphia† 29. október 1897, New York) bol americký politický ekonóm a novinár. Jeho písanie bolo obľúbené v 19. storočí v Amerike. Inšpiroval ekonomickú filozofiu známu ako „georgizmus“, presvedčenie, že ľudia by mali vlastniť hodnotu, ktorú sami produkuje, ale ekonomická hodnota pôdy (vrátane prírodných zdrojov) by mala patriť rovnako všetkým členom spoločnosti. George tvrdil, že jediná daň z hodnoty pôdy by vytvorila produktívnejšiu a spravodlivejšiu spoločnosť.

Jeho najznámejšia práca *[[Pokrok a chudoba]]* (*Progress and Poverty*, 1879) sa predala vo svete milióny kópií. Kniha skúma paradox rastúcej nerovnosti a chudoby v prostredí ekonomického a technologického pokroku.

George bol mnoho rokov novinárom a popularita jeho písania a prejavov ho viedla k účasti vo voľbách na post starostu mesta New York v roku 1886. George utrpel fatálnu mŕtvicu počas svojej druhej kampane na post starostu v roku 1897. Na jeho pohrebe sa zúčastnilo odhadovaných 100 000 ľudí.

Georgeove myšlienky a odkaz sa dodnes diskutujú a študujú. Jeho dielo ovplyvnilo postavy ako Winston Churchill, Sunjatsen a Martin Luther King Jr.

## Referencie

## Pozri aj
* Georgizmus

## Iné projekty

Kategória:Ekonómovia USA
Kategória:Publicisti USA
Kategória:Politickí filozofi
Kategória:Politickí spisovatelia
Kategória:Spisovatelia literatúry faktu
Kategória:Osobnosti z Philadelphie
Talent 2000

***Talent 2000*** bol televízno-rozhlasový projekt agentúry Forza a TV Markíza v roku 2000, kde hudobníci a hudobné skupiny zasielali svoje demonahrávky. Odbornou porotou bolo na jeseň 1999 vybraných 12 finalistov a verejnosť mala možnosť za nich hlasovať prostredníctvom vybraných rozhlasových staníc (Rádio Východ, Rádio Rebeca, Rádio Dúha, Rádio Koliba, N-Rádio). Finalisti vystúpili 17. mája 2000 v Parku kultúry a oddychu v Bratislave a súťaž bola vysielaná na TV Markíza.

## CD kompilácia finalistov

### Zoznam skladieb
# X-Posse – „Dosť bolo snov“ – 3:41
# Zuzana Burská – „Pán (ne)dospelý“ – 3:44
# Karol Csino – „Len jedenkrát“ – 4:20
# Cocktail (Miroslav Holzmann, Erik Holzmann, Roman Sládek) – „Neber mi nádej“ – 3:47
# Marcela Vargová – „V sieti“ – 4:19
# The Cardinals – „Ellen“ – 3:45
# Zuzana Slámková – „Neplač“ – 3:47
# Crazy Brothers – „Tak začni“ – 3:47
# Lucia Šoralová – „Prší“ – 3:08
# Marián Varhaník – „Príď ma zachrániť láska“ – 3:01
# Nataša Džunková – „Nie som zlá“ – 3:10
# Sedatívum – „Svet“ – 3:58

## Referencie

## Zdroj
* 

Kategória:Televízne relácie TV Markíza
Kategória:Hudobné súťaže
Nemecká futbalová Bundesliga 2022/2023

**Nemecká futbalová Bundesliga 2022/2023** bol 60. ročník najvyššej nemeckej futbalovej súťaže. Titul obhajoval Bayern Mníchov, nováčikmi súťaže boli Werder Bremen a FC Schalke 04. Sezóna začala 5. augusta 2022 a skončila 27. mája 2023.

Bayern Mníchov vyhral jedenástu sezónu v rade a celkovo získal 33. titul v klubovej histórii. Do Ligy majstrov UEFA 2023/2024 sa spolu s ním kvalifikovali aj Borussia Dortmund, RB Leipzig a 1. FC Union Berlin. Do Európskej ligy UEFA 2023/2024 sa kvalifikovali Freiburg a Bayer Leverkusen. Do 4. predkola Európskej konferenčnej ligy UEFA 2023/2024 zamieril Eintracht Frankfurt zo 7. miesta tabuľky. Do 2. ligy zostúpili Schalke 04 a Hertha.

## Tímy v sezóne 2022/2023

## Tabuľka

zdroj: Bundesliga



## Štatistiky
### Najlepší strelci

## Referencie

## Externé odkazy
* Oficiálna stránka
## Zdroj

Kategória:Futbal v 2022
Kategória:Futbal v 2023
Kategória:2022 v Nemecku
Kategória:2023 v Nemecku
Kategória:Futbal v Nemecku
Kategória:Fußball-Bundesliga
Kabanos

náhľad|Kabanos klobásy na tanieri
**Kabanos** je tenká, dlhá klobása vyrobená z peklovaného bravčového mäsa, starostlivo sušená a údená. Má suchý a rovnomerne zvrásnený povrch. Zvrchu je tmavo červený s čerešňovým nádychom. Na priereze sú aj veľmi červené kúsky mäsa a svetlé kúsky tuku. Názov pochádza z tureckého slova *kaban*, čo znamená prasa.

## Výroba
Kabanosy salámy sa vyrábajú z bravčového mäsa I. a II. triedy A a B. Začiatok výroby spočíva v počiatočnom mletí mäsa a suchom konzervovaní počas dvoch dní. Potom sa mäso triedy I pomelie na veľkosť približne 10 mm a zvyšok - na veľkosť 8 mm. Vďaka tomu je v priereze vidieť pekné veľké kusy toho najkvalitnejšieho mäsa. Celá zmes sa dochutí korením, muškátovým orieškom, rascou a cukrom a potom sa plní do tenkých baraních črievok s priemerom 20-22 mm. Hotový kabanos je dlhý cca. 25 cm a podrobí sa procesu usadzovania (t.j. mäso musí byť správne ustavené v čreve) pri teplote do 30°C a následne údeniu a pečeniu v teplom dyme - až kým teplota vo vnútri kabanosu nedosiahne aspoň 70 °C. Poslednou fázou je chladenie a sušenie počas 3-5 dní pri 14-18 °C.

Klobásy kabanos by mali byť vyrobené z mäsa vybraných plemien ošípaných, ktorých mäso sa vyznačuje vysokým obsahom vnútrosvalového tuku. Kabanosy vyrobené zo správnej suroviny a v súlade so správnym postupom sú veľmi krehké a pri lámaní vydávajú charakteristický zvuk, odborníkmi nazývaný „výstrel“.

## Ochrana názvu
Po skončení sporu s Nemeckom boli 19. októbra 2011 kabanosy zapísané do registra EÚ ako poľská „Zaručená tradičná špecialita“ (ZTŠ). Kabanosy sa môžu vyrábať vo všetkých krajinách EÚ, ale označenie GTS môže umiestniť na obal iba Poľsko.

## Referencie

Kategória:Údeniny
Kategória:Poľská kuchyňa
Bartosz Zmarzlik

**Bartosz Zmarzlik** (* 12. apríl 1995, Štetín) je poľský plochodrážny jazdec, poľský reprezentant, odchovanec a dlhoročný pretekár (20112022), ako aj kapitán (20192022) Stal Gorzów Wielkopolski. Od sezóny 2023 pretekár Motoru Lublin. Súťaží aj vo švédskej lige, kde súťaží za Lejonen Speedway.

Trojnásobný majster sveta jednotlivcov (2019, 2020, 2022), juniorský majster sveta jednotlivcov (2015), juniorský majster Európy jednotlivcov (2012), trojnásobný majster sveta družstiev (2016, 2017, 2023), majster Európy družstiev (2022, 2023), štvornásobný majster sveta juniorských družstiev (2012, 2014, 2015, 2016) a dvojnásobný juniorský majster Európy v družstvách (2013, 2014). Deväťnásobný medailista z majstrovstiev Poľska družstiev vrátane dvojnásobného zlata (2014, 2016) a dvojnásobného individuálneho majstra Poľska (2021, 2022). Súťaže PGE Ekstraligy ukončil päťkrát s najvyšším priebežným priemerom (2016, 2017, 2018, 2021, 2022). Víťaz plebiscitu Przeglad Sportowy 2019. Rytier Rádu Polonia Restituta.

V roku 2019 sa stal po Jerzym Szczakielovi a Tomaszovi Gollobovi tretím Poliakom, ktorý získal titul individuálneho majstra sveta. V roku 2020 sa stal tretím jazdcom v histórii cyklu Grand Prix – po Tonym Rickardssonovi a Nicki Pedersen – a desiatym v histórii majstrovstiev sveta jednotlivcov, ktorý tento titul obhájil.

### Súkromný život
Pochádza z Kiníc, kde dodnes žije. Plochodrážnikom bol aj jeho starší brat Paweł Zmarzlik a teraz je jedným z Bartoszových mechanikov. Je ženatý so Sandrou Zmarzlikovou, rod Grochowskou, s ktorou je vo vzťahu od roku 2011. Svadba sa konala 18. novembra 2022 v kostole Nepoškvrneného Srdca Panny Márie v Barlineku. 17. marca 2021 sa im narodil syn Antoni. Bartosz Zmarzlik je prezývaný F-16.

## Vyznamenania

* Rytiersky kríž Rádu Polonia Restituta – 2019 
* Medaila stého výročia získania nezávislosti – 2022 
* Čestný odznak za zásluhy o Lubuské vojvodstvo – 2022 

## Referencie

## Iné projekty

Kategória:Osobnosti zo Štetína
Kategória:Poľskí motocyklisti
FC Dila Gori

**Football Club Dila Gori** je gruzínsky profesionálny klub, ktorý sídli v meste Gori. Tím pôsobí v najvyššej gruzínskej klubovej súťaží Erovnuli Liga. Klub bol založený v roku 1949 a svoje domáce zápasy hráva na štadióne Tengiz Burjanadze Stadium s kapacitou 5 000 miest.

## História klubu
Klub bol založený v roku 1949. Názov „Dila“ dostal klub podľa názvu básne, ktorú napísal Josif Vissarionovič Stalin, ktorý sa v meste narodil a prežil tu svoju mladosť.

Po vzniku nezávislej gruzínskej futbalovej ligy (Erovnuli Liga) v roku 1990 bola Dila Gori súčasťou ligy v prvých sezónach. Dila Gori v roku 2001 zostúpila do druhej gruzínskej ligy a v roku 2009 zaznamenali prepad až do tretej ligy. Od roku 2011 je stálym účastníkom Erovnuli Ligy a v roku 2015 sa prvýkrát v histórii tešili z titulu v lige. Okrem tohto úspechu vyhrali aj jeden domáci pohár v sezóne 2011/12.

## Úspechy klubu

* **[[Erovnuli Liga]]** (1x)
** **Víťaz:** 2014/15
* **[[Gruzínsky pohár]]** (1x)
** **Víťaz:** 2011/12

## Dila Gori v európskych súťažiach

## Káder mužstva
**Súčasná zostava:**

## Referencie

## Externé odkazy
* Oficiálna stránka

## Zdroj

Kategória:Gruzínske futbalové kluby
Kategória:Futbalové kluby založené v 1949
FK Auda

**Futbola klubs Auda** je lotyšský futbalový klub, ktorí sídli v meste Kekava neďaleko hlavného mesta Riga. Tím pôsobí v najvyššej lotyšskej klubovej súťaži Virslīga. Klub bol založený v roku 1969 a svoje domáce zápasy hráva na štadióne Auda s kapacitou 520 miest.

## História klubu
Klub bol založený v roku 1969. V prvých rokoch klub hral v nižších lotyšských súťažiach. V roku 1991 sa klub prvýkrát objavil vo Virslīge. Auda sa pohybovala medzi najvyššou lotyšskou ligou a 2. ligou. V roku 2004 Auda po troch sezónach vo Virslīge zostúpila do 2. ligy a v najvyššej súťaži sa objavila až po 17 rokoch kedy v roku 2021 vyhrali 2. ligu.

19. októbra 2022 vyhrala Auda svoju vôbec prvú veľkú trofej, keď sa stali víťazmi lotyšského pohára. Vo finále zdolali RFS 1:0 a zahrali si predkolá Konferenčnej ligy UEFA.

## Úspechy klubu

* **[[Lotyšský pohár]]** (1x)
** **Víťaz:** 2022

## Auda v európskych súťažiach
Po získaní lotyšského pohára si Auda vôbec prvýkrát zahrala predkolá niektorej z európskych súťaží. Ich prvým súperom bol slovenský klub Spartak Trnava.

## Káder mužstva
**Súčasná zostava:**

 

## Externé odkazy
* Oficiálna stránka

## Zdroj

Kategória:Lotyšské futbalové kluby
Kategória:Futbalové kluby založené v 1969
Countryballs

náhľad|Typický countryballs komiks
[náhľad|Countryballové [Grafity|grafiti zobrazujúce asociačnú dohodu medzi Európskou úniou a Ukrajinou počas Euromajdanu v Kyjeve, 2013]]

**Countryballs** (z anglických slov *country*krajina, a *balls*gule), tiež známe ako **Polandball** (z anglických slov *Poland*Poľsko, a *ball*guľa), je geopolitický satirický umelecký štýl, žáner a internetový mém, ktorý sa používa predovšetkým v online komiksoch. Krajiny alebo politické subjekty sú zosobnené ako guličky s očami bez zreníc, zdobené príslušnými vlajkami. Komiksy predstavujú postavy (resp. krajiny) v rôznych scenároch, vo všeobecnosti si robia srandu z národných stereotypov, medzinárodných vzťahov a historických udalostí, pričom sa pohybujú šúchaním po zemi alebo skákaním. Medzi ďalšie spoločné črty týchto komiksov patria neanglické krajiny, ktoré hovoria lámanou angličtinou – vrátane slovnej zásoby ich národných jazykov – politická nekorektnosť a čierny humor. Komiksy sa vo všeobecnosti vytvárajú pomocou programu Microsoft Paint alebo pokročilejších nástrojov, ktoré sú často zámerne vyrobené tak, aby vyzerali hrubo nakreslené.

## Popularita
Tento štýl sa stal populárnym v rámci mémov a získal si obľubu užívateľov na stránkach ako sú Reddit a Facebook. Jedným z dôvodov popularity tohto štýlu je schopnosť vyobraziť krátke príbehy z rôznych kultúr jednoducho a vtipne. Okrem toho je pre túto charakterizáciu vhodné použitie v krátkych komiksoch. Ďalším bežným formátom pre countryballs sú videá o alternatívnej histórii, ktoré často zobrazujú mapy sveta a ich zmeny podľa danej fiktívnej udalosti.

## Poznámky


## Referencie

## Zdroj

Kategória:Komiksy USA
Kategória:Satira
Kategória:Internetové mémy
Obecné voľby v okrese Trenčín 1931/1932

**[[Obecné voľby 1931|Obecné voľby]]** v okrese Trenčín prebehli tak, ako na väčšine územia Slovenskej krajiny v dvoch etapách. Prvá, najväčšia časť obcí, volila 27. septembra 1931. Volilo 29 z 54 obcí vtedajšieho trenčianskeho okresu. V roku 1932 sa volilo už iba v menšej miere. V sídle okresu, v Trenčine, a v obci Hanzlíková sa volilo 6. marca 1932. V zvyšných 23 obciach sa mandáty prerozdelili na základe dohody politických strán. Napriek celoslovenskému poklesu podpory si ľudáci v okrese udržali nadštandardnú podporu a s vysokým náskokom získali najviac hlasov voličov pred sociálnymi demokratmi a agrárnikmi. 

## Výsledky
Výsledky v obciach, kde voľby prebehli v oboch dátumoch.

## Referencie


Kategória:Voľby v Česko-Slovensku
Kategória:1931
Kategória:Okres Trenčín
Rudolf Ziči

[náhľad|Hrobka Rudolfa a [Jakobína Zičiová|Jakobíny Zičiovej v Haniske]]

**Rudolf Ziči** (celým menom *gróf Rudolf Emil Miksa Kálmán Zichy de Zich et Vásonkeö*; * 11. jún 1833, Pešť† 16. január 1893, Haniska) bol gróf, statkár a verejný činiteľ, ktorý pôsobil a žil v Haniske pri Košiciach a v Košiciach.

## Životopis
Rudolf Ziči sa narodil vo významnej rodine Zičiovcov v Budapešti. Jeho otec bol gróf Karol Antonín Ziči (* 1779 – † 1834) a matka Mária Krescencia grófka zo Seilernu a Aspangu (* 1799 – † 1875). Rudolf mal spolu devätnásť súrodencov, z toho sedem vlastných a dvanásť nevlastných pochádzajúcich z otcových dvoch predošlých manželstiev a matkinho manželstva so Štefanom Sečénim, ktoré uzavrela po smrti svojho manžela Karola.

Rudolf slúžil v rokoch 1854 – 1863 ako vojak v cisárskej armáde a neskôr si vzal za manželku Jakobínu Péchyovú, čím získal Hanisku s kaštieľom a jej majetkami. Tak sa do Hanisky dostali Zičiovci, ktorí mali v 19. a 20. storočí významný vplyv na ekonomický a duchovný rozvoj obce. Keďže Rudolf s manželkou bývali v kaštieli priamo v Haniske, prejavovali záujem o každodenné starosti a potreby ľudí. Ekonomicky a hospodársky podporovali miestnych ľudí, výstavbu, rekonštrukciu, školské a cirkevné zariadenia v obci. Rudolf na svojich majetkoch zamestnával výhradne obyvateľov Hanisky. Aj takýmto spôsobom ich podporoval. So svojou manželkou Jakobínou vychovali sedem detí, no starali sa aj o siroty. Spolu s manželkou dali postaviť v Haniske internátnu školu pre dievčatá a finančne ju podporovali.

V rokoch 1871 – 1872 zastával funkciu hlavného župana v Košiciach a angažoval sa v rôznych kultúrnych a dobročinných spolkoch. Podporoval vznik múzea v Košiciach, Hasičský spolok a Spolok na podporu chudobných študentov.

Rudolf zomrel 16. januára 1893 v Haniske, kde je pochovaný v rodinnej hrobke v kostole svätého Jána Nepomuckého.

## Rodokmeň

## Referencie

## Externé odkazy
* Geni.com

Kategória:Slovenskí šľachtici
Kategória:Uhorskí šľachtici
Kategória:Zičiovci
Kategória:Osobnosti z Budapešti
Kolba (vrch vo Veporských vrchoch)

**Kolba** () je vrch vo Veporských vrchoch, krajinnom celku Slovenského rudohoria. Leží nad obcou Ľubietová, približne  západne od Brezna.

## Poloha
Nachádza sa v severozápadnej časti Veporských vrchov, v geomorfologickom podcelku Čierťaž. Leží v Banskobystrickom kraji, v okrese Banská Bystrica a na katastrálnom území obce Ľubietová. Najbližším sídlom je východne situované Osrblie a západne ležiaca Ľubietová a Strelníky, severozápadne sa nachádza Brusno, severne Nemecká, Predajná, Lopej a Podbrezová.

## Opis
Kolba leží na severozápade Veporských vrchov, v hrebeni, vedúcom severným smerom z vrchu Vepor () na Čierťaž (). Východne sa nachádza Smolová (), Mitrová (), Veľké Čelno (), Suchá () a Jeleňová (), južne Ostrý grúň (), Vepor (), Hrb (), Žliabky () a Čiefov vrch (), západne Farská hora (), Vysoká (), Muráň () a Brzáčka () a severne Holý vrch (), Čierťaž () a Holý vrch (). Oblasť patrí do povodia rieky Hron, kde voda zo severovýchodnej časti odteká potokom Čelno. Na severozápadnom úbočí je pramenná oblasť Brusnianky, kam vodu odvádza aj potok Muráň zo západných a Peklo juhozápadných svahov masívu. Vrchol traverzuje značená turistická trasa. 

### Výhľady
Vrchol pokrýva mladý lesný porast, ktorý neumožňuje rozhľad. Z lokalít s riedkou vegetáciou a horských lúk je možné pozorovať okolité vrchy Veporských vrchov, Nízke Tatry, Veľkú Fatru, Kremnické vrchy a Poľanu.

## Prístup
* po  modrej turistickej značke:
** od severu z Predajnej cez Čierťaž 
** od západu z Ľubietovej cez Sedlo pod Hrbom (križovatka s  Rudnou magistrálou)
* po  zelenej značke z Lopeja
* po  žltej značke z Valaskej cez Smolovú 

## Referencie

## Pozri aj
* Veporské vrchy
* Čierťaž (geomorfologický podcelok) 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Ľubietová
Bezpečné priecestie

[náhľad|[Železničné priecestie v Poľsku vybavené výstražnými svetlami]]
**Bezpečné priecestie** () je poľská osvetová kampaň, ktorá vyzýva účastníkov cestnej premávky (vodičov, chodcov, cyklistov...), aby boli opatrní a dodržiavali pravidlá cestnej premávky na železničných priecestiach. Ide o jednu z najväčších kampaní v Poľsku a svojho druhu aj v Európe a jej organizátorom je štátom vlastnená akciová spoločnosť PKP Polskie Linie Kolejowe, ktorá je správcom a prevádzkovateľom železničnej infraštruktúry v Poľsku.

Cieľom kampane je zmeniť prístup verejnosti a odstrániť neopatrnosť a nevhodné správanie všetkých účastníkov cestnej premávky vo vzťahu k železničným priecestiam, ako je jazda na červenú, obchádzanie spustených závor alebo nerešpektovanie značky „Stoj, daj prednosť v jazde“.

## Popis projektu
Kampaň spočíva najmä v pripomínaní pravidiel cestnej premávky týkajúcich sa železničných priecestí, organizujú sa aj vzdelávacie programy pre deti predškolského veku a žiakov základných a stredných škôl. Na podporu kampane sa vydávajú osvetové materiály a televízne a rozhlasové spoty, ktoré informujú účastníkov cestnej premávky o zásadách bezpečnosti na železničných priecestiach a o tom, ako postupovať v krízových situáciách. Súčasťou projektu je aj organizovanie inscenovaných zrážok automobilov a chodcov s železničnými vozidlami s cieľom simulovať nehody na železničných priecestiach. V rámci kampane aj boli železničné priecestia v Poľsku vybavené žltými nálepkami s jedinečným číselným kódom priecestia a informáciami o tom, kam možno volať v prípade núdze (najmä v situácii, keď v priestore priecestia uviazne auto).

Prvá verzia kampane Bezpečné priecestie sa objavila v roku 2005, keď sa všetky jej aktivity konali počas letných prázdnin. Od roku 2009 prebieha kampaň celoročne.

## Referencie

## Externé odkazy
* stránky projektu (po poľsky; možno prepnúť do angličtiny)

## Zdroj

Kategória:Železnica v Poľsku
Kategória:2005 v Poľsku
Timachidas z Rodosu

**Timachidas** () bol starogrécky historik, básnik a gramatik.

Timachidas, pochádzajúci z Rodosu, bol činný okolo roku 100 pred Kr. Jedno z jeho diel sa volalo *Deipna* (Δείπνα) „Večera“ alebo „Večera s oslavou“. Bolo to lexikografické dielo (z 11 a viac kníh, písané v hexametroch) známe tiež ako *Glossai* („glosár“), ktoré obsahovalo aj komentáre k rôznym autorom a dielam (napr. k Euripidovej hre *Médeia*, Aristofanovým *Žabám*, Menadrovej hre a iným). Timachidas je často citovaný Athénaiom (celkovo štrnásťkrát, raz napr. pri rodskom víne) a príležitostne aj v iných antických písomných zdrojoch.
 
Timachida mnohokrát stotožňujú ako spoluautora (s Tharsagorom) tzv. *Lindskej kroniky* z roku 99 pred Kr., zaznamenanej na mramorovej doske,  objavenej v roku 1909 dánskou expedíciou v dlažbe byzantského kostola sv. Štefana v meste Lindos. Lindská kronika uvádza každé zasvätenie vykonané v chráme bohyne Atény v Lindose (Timachidov pradedo bol *hierothytas* [obetný kňaz] v Lindose v roku 148 pred Kr.) od mýtických čias až po čas spísania (čiastočne obsahuje apokryfné správy týkajúce sa darov chrámu a zázračných zjavení bohyne).

## Referencie a bibliografia

Kategória:Historici starovekého Grécka
Obecné voľby v okrese Malacky 1931

Voľby do obecných zastupiteľstiev malackého okresu v roku 1931 prebehli v 27 obciach (z 31), vrátane sídla okresu, Malaciek. Všade sa volilo 27. septembra 1931. V obciach Bílkove Humence, Niklašov a Plavecký Svätý Mikuláš sa mandáty rozdelili bez volieb, na základe dohody miestnych odbočiek politických strán. V obci Kiripolec sa volilo až v roku 1932. Vo voľbách zvíťazila ľudová strana, avšak s výrazne nižším ziskom ako v posledných parlamentných voľbách v roku 1929 a posledných obecných voľbách v roku 1927. Druhí skončili sociálni demokrati, ktorí si v tomto okrese, odkiaľ pochádzal aj jej najvýznamnejší slovenský predstaviteľ - Ivan Dérer, významne polepšili. Významne posilnili aj v samotných Malackách, kde získali o 600 hlasov naviac. Vtedajšia opozícia tento výsledok chápala ako dôsledok toho, že kandidačné listiny sociálnej demokracie boli vytlačené vo väčšom formáte než u ostatných strán.

## Výsledky

## Zdroj výsledkov volieb
Slovenský národný archív v Bratislave, fond Krajinský úrad v Bratislave 1928 - 1939, Administratívne oddelenia - organizačné útvary 1931 (KÚ-adm.), č. j. 769 - Hlásenia okresných úradov o výsledku volieb do obecných zastupiteľstiev

## Referencie


Kategória:Voľby v Česko-Slovensku
Kategória:1931
Kategória:Okres Malacky
Suchá (vrch vo Veporských vrchoch)

**Suchá** () je vrch vo Veporských vrchoch, krajinnom celku Slovenského rudohoria. Leží nad obcou Osrblie, približne  juhozápadne od Brezna.

## Poloha
Nachádza sa v severozápadnej časti Veporských vrchov, v geomorfologickom podcelku Čierťaž. Leží v Banskobystrickom kraji, v okrese Brezno a na katastrálnom území obce Osrblie. Najbližším sídlom je severovýchodne situované Osrblie, severne sa nachádza Podbrezová, Lopej a Predajná, západne Ľubietová a Strelníky a východne Čierny Balog.

## Opis
Suchá leží na severozápade Veporských vrchov, v rázsoche, vedúcej juhovýchodne z vrchu Kolba (), ktorá cez Jeleňovú () pokračuje na Oprchliu (). Východne sa nachádza Gajdoška (), Kraklová (), Tajchová () a Havaška (), južne Zákľuky (), Gazdov (), Turníky (), Hájny grúň () a Vepor (), západne Ostrý grúň (), Jeleňová (), Hrb (), Žliabky (), Kolba (), Čierťaž () a Veľké Čelno () a severne Mitrová (), Smolová () a Dolinka (). Oblasť patrí do povodia rieky Hron, kde vodu z južných a východných svahov odvádza Osrblianka a zo severných jej prítok Anderlová. Na vrchol nevedie značená turistická trasa.

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s riedkou a nižšou vegetáciou je možné pozorovať okolité vrchy Veporských vrchov, Nízke Tatry a Poľanu.

## Prístup
Na vrchol nevedie značená turistická trasa, preto prístup je možný lesnými chodníkmi z Osrblia. 

## Referencie

## Pozri aj
* Veporské vrchy
* Čierťaž (geomorfologický podcelok) 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Brezno
Kategória:Osrblie
Temné hmoty (seriál)

***Temné hmoty*** () je fantasy, dobrodružný a mysteriózny televízny seriál. Bol natočený podľa rovnomennej knižnej predlohy od spisovateľa Philipa Pullmana. 

## Postavy a obsadenie
* *Lyra Belacqua* – herečka: Dafne Keen
* * Marisa Coulter* – herečka: Ruth Wilson
* *Dr Carne* – herec: Clarke Peters
* *Pantalaimon* – herec: Kit Connor
* *Will Parry* – herec: Amir Wilson
* *Lord Asriel* – herec: James McAvoy
* *Ma Costa* – herečka: Anne-Marie Duff
* *Father Hugh MacPhail* – herec: Will Keen
* *Serafina Pekkala* – herečka: Ruta Gedmintas
* *Lee Scoresby* – herec: Lin-Manuel Miranda
* *Kaisa* – herec: David Suchet
* *Marilyn Truman* – herečka: Georgina Campbell
* *Lord Boreal* – herec: Ariyon Bakare
* *Tony Costa* – herec: Daniel Frogson
* *Stelmaria* – herečka: Helen McCrory
* *Octavia* – herečka: Lindsay Duncan
* *John Parry * – herec: Andrew Scott
* *Angelica* – herečka: Bella Ramsey
* *Dr Mary Malone* – herečka: Simone Kirby

## Zdroj

Kategória:Britské televízne seriály
Kategória:Televízne seriály USA
Kategória:Dramatické televízne seriály
Kategória:Televízne seriály z roku 2019
Kategória:Televízne seriály HBO
Čierna perla

***Čierna perla*** ( *Perla negra*) je argentínska telenovela z produkcie televízie Telefe v rokoch 1994 – 1995. Hlavné úlohy stvárnili herci Andrea Del Boca a Gabriel Corrado. Na Slovensku túto telenovelu vysielala TV Markíza od 29. júna 1998 do 19. apríla 1999.

## Obsadenie
* Andrea del Boca*Perla Montefiori Marquez / Eva Pacheco Huergo / Perla Wanstein de Álvarez Toledo*
* Gabriel Corrado*Tomás Álvarez Toledo*
* María Rosa Gallo*Rosalía Sotomayor de Pacheco Huergo /Rosalía Sotomayor Vda. De Pacheco Huergo*
* Millie Stegman*Malvina Baggio*
* Jorge D'Elia*Fernando Álvarez Toledo*
* Cecilia Maresca*Renata de Álvarez Toledo*
* Marcela Guerty*Eva Pacheco Huergo*
* Henry Zakka*Dante Andrade Zamora*
* Gino Renni*Laureano Baggio*
* Norberto Díaz*Fernando Álvarez Toledo Jr.*
* María Pía Galiano*Lucila Álvarez Toledo*
* Eduardo Sapac*Agustín Larreta* 
* Viviana Sáez*Ana María* 
* José María López*Zacarías* 
* Regina Lamm*Miss Helen Clinton / Nelida Helena Montefiori Marquez*
* Patricia Castell*Blanca Pacheco Huergo de Baggio* 
* Raquel Casal*Ibotí* 
* Marcelo Cosentino*Elías Baggio* 
* Osvaldo Tesser*Alain* 
* Alfredo Zemma*Benjamín Wanstein* 
* Facundo Arana*Leonardo Bastides*
* Gustavo Guillén*Matías*
* Mara Linares 
* Rita Terranova*María*
* Humberto Serrano*Horacio* 
* Carlos Rivkin*León Wanstein*
* Marcela Ruiz*Bruna*
* Sandra Villaruel 
* Natalio Hoxman*Carlos Pacheco Huergo*
* Romina Yan
* Walter Soubrié*Doctor Carisomo*
* Guadalupe Martínez Uria*Ariana*
* Teresa Calandra*Paula*
* Veronica Ruano*Otilia*
* Ana Maestroni*Margarita*
* Julieta Melogno*Esmeralda*
* Osvaldo Aldama 
* Stella Báez
* Juan Halac*Charly*

## Referencie

## Externé odkazy
* 
* 
* Čierna perla na oficiálnom YouTube kanáli televízie Telefe 

Kategória:Argentínske telenovely
Kategória:Telenovely z 1994
Kategória:Televízne seriály z roku 1994
Kategória:Telenovely televízie Telefe
Milady

***Milady*** ( *Milady, la historia continúa*) je argentínska telenovela z produkcie televízie Telefe v rokoch 1997 – 1998. Hlavné úlohy stvárnili herci Florencia Raggi, Osvaldo Laport a Gabriel Corrado. V záporných úlohách účinkovali Susana Campos a Florencia Ortizová. Na Slovensku túto telenovelu vysielala TV Markíza prvýkrát od 3. novembra 1999 do 21. apríla 2000 a druhýkrát od 7. januára 2002 do 1. júla 2002.

## Obsadenie
*Gabriel Corrado – *Máximo de Valladares* (v slovenskom znení Emanuel Hason)
*Osvaldo Laport – *Federico de Valladares*
*Florencia Raggi – *Delfina Taylor Monti de De Valladares* (v slovenskom znení Gabriela Škrabáková)
*Susana Campos – *La Condesa Regina De Valladares* (v slovenskom znení Eva Matejková)
*Jorge D'Elia – *Santiago Taylor* (v slovenskom znení František Kovár)
*Lucrecia Capello – *Chiara Monti* (v slovenskom znení Zita Furková)
*Adela Gleijer – *Adela*
*Ginette Reynal – *Angie*
*Francisco Nápoli – *Bonavento*
*Florencia Ortizová – *Victoria Taylor Monti de López Quintana* (v slovenskom znení Silvia Petöová)
*Marcela Guerty – *Emilia Taylor Monti de Bertier* (v slovenskom znení Anna Šišková)
*Daniel Miglioranza – *Marcos Bertier* 
*Gigi Rua – Lucía 
*Maricarmen Regueiro – *Pilar de Cassariego*
*María Socas – *Mabel*
*Anabel Cherubito – *Sol*
*Segundo Cernadas – *Leandro López Quintana* (v slovenskom znení Ján Tréger)
*Mabel Landó – *Iris *
*Edward Nutkiewicz – *Andrea*
*Jorge García Marino – *Martín López Quintana*
*Osvaldo Tesser – *Leopoldo*
*Humberto Serrano – *Reginin otec*
*Raquel Casal – *Mirta*
*Daniel Alvaredo	
*Fernando Llosa – *Patricio De Valladares*
*Daniel Tedeschi – *James Olivier*
*Ana María Cores
*Hugo Cosiansi
*Victoria de la Rúa
*Agustina Posse
*Gisella Rietti
*Fabio Aste
*Silvina Bosco	
*Mónica Calho
*Regina Lamm
*Javo Rocha
*Maite Zumelzú
*Mario Galvano	

## Referencie

## Externé odkazy
* 
* 

Kategória:Argentínske telenovely
Kategória:Telenovely z 1997
Kategória:Televízne seriály z roku 1997
Kategória:Telenovely televízie Telefe
Táňovo

**Táňovo** () je vrch vo Veporských vrchoch, krajinnom celku Slovenského rudohoria. Leží nad obcou Detvianska Huta, približne  juhovýchodne od Hriňovej.

## Poloha
Nachádza sa v juhozápadnej časti Veporských vrchov, v geomorfologickom podcelku Sihlianska planina. Leží v Banskobystrickom kraji, v okrese Detva a na katastrálnom území obce Látky. Najbližším sídlom je na západnom úbočí situovaná osada Táňovo, severne sa nachádza jej materská obec Látky a Detvianska Huta, severozápadne leží Hriňová, západne Korytárky a Kriváň, južne Mýtna, Kotmanová, Katarínska Huta, Cinobaňa a Málinec.

## Opis
Táňovo leží na juhozápadnom okraji Veporských vrchov, v hrebeni, vedúcom z Vrchdobroče () východným smerom cez Surovinu (). Severne sa nachádza vrch Rubiska (), Luľovka (), Stračí vrch (), Magura (), Bykovo () a Chocholná (), východne Črchľa (), Sokolovo (), Jasenina (), Klaťa () a Brložno (), južne Diel (), Tri chotáre (), Vangerka () a Strieborná () a západne Jaseňový vrch (), Surovina (), Vrchdobroč () a Košútka (). Oblasť patrí do povodia rieky Ipeľ, kde vodu zo západných a severných svahov odvádza potok Smolná, z východných Revúca a z juhozápadných Banský potok. Vrcholom vedie červená turistická značka. Na vrchole je rozhlasový vysielač.

### Výhľady
Vrchol pokrýva len riedky nesúvislý lesný porast, ktorý umožňuje rozhľad. Z vhodných lokalít je tak možné pozorovať okolité vrchy Veporských vrchov, Javorie, Poľanu, Nízke Tatry a prihraničné vrchy v Maďarsku.

## Prístup
* po  červenej turistickej značke:
** od severovýchodu z Bykova cez rázc. Chocholná
** od juhu zo sedla Prieraz cez rázc. Táňovo 
* po  zelenej turistickej značke z Hriňovej cez Vrchdobroč a rázc. Táňovo
* po  žltej značke z Látok cez rázc. Chocholná

## Referencie

## Pozri aj
* Veporské vrchy
* Sihlianska planina 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Vrchy pod 1000 metrov na Slovensku
Kategória:Vrchy v okrese Detva
Kategória:Látky
Viktória Forster

**Viktória Forster** (* 8. apríl 2002, Hronec) je slovenská atlétka, venujúca sa behu na krátke vzdialenosti. Je aktuálnou (2023) držiteľkou národných rekordov v behu na 60, 100 a 100 m cez prekážky.

## Kariéra
V Hronci sa ako jej mama venovala päť rokov biatlonu. Potom však vďaka breznianskej trénerke Jane Chrenovej presedlala na atletiku. Od roku 2017 sa Forsterová pripravuje v klube ŠK ŠOG Nitra a je aj členka klubu Vojenské športové centrum Dukla Banská Bystrica. Trénuje ju Katarína Adlerová.

Na Svetových univerzitných hrách v čínskom Čcheng-tu získala zlatú medailu v behu na 100 m prekážok s časom 12,72 s, čím utvorila nový národný rekord a zároveň sa kvalifikovala na olympijské hry 2024 v Paríži. Na olympiáde súťaží v disciplínach: beh na 100 m a beh na 100 m cez prekážky.

## Referencie

## Iné projekty

Kategória:Slovenskí bežci na 100 m cez prekážky
Kategória:Slovenskí bežci na 100 m
Kategória:Slovenskí bežci na 60 m cez prekážky
Kategória:Slovenskí bežci na 60 m
Kategória:Slovenskí zlatí medailisti na univerziáde
Kategória:Slovenskí strieborní medailisti na univerziáde
Kategória:Slovenskí olympionici
Kategória:Atléti na Letných olympijských hrách 2024
Kategória:Osobnosti z Hronca